b'\n_START_ARTICLE_\nSluseanlegg\n_START_PARAGRAPH_\nEt sluseanlegg er en innretning som muliggj\xc3\xb8r heving og senking av b\xc3\xa5ter og andre vanng\xc3\xa5ende fart\xc3\xb8y fra ett vanniv\xc3\xa5 til et annet, slik at forsering av h\xc3\xb8ydedrag, fosser, stryk eller dammer kan foretas. Betegnelsen sluseanlegg er ikke helt presis, men brukes gjerne om st\xc3\xb8rre anlegg, der man har flere slusekamre i sammenheng. Et eksempel p\xc3\xa5 dette kan v\xc3\xa6re sluseanlegget ved Vrangfoss i Bandakkanalen, som ved hjelp av flere sluser i kjede l\xc3\xb8fter b\xc3\xa5ter 23 m.'